stanford-oval/wikipedia huggingface dataset:
Lewitzinponi
Historia

Lewitzerit kehitettiin entisessä Itä-Saksassa 1950-luvulla. Niille perustettiin kantakirja vuonna 1971, kun huomattiin että maatöissä käytetyistä poneista voisi kehittää oman rotunsa. Lewitzer-ponien määrä oli tuolloin vähäinen. Niiden polveutumisesta ei ole tarkkaa tietoa: ne voivat olla pelkkien alkuperäisponien tai niiden ja muiden hevosten risteytyksiä. Tyypiltään ne olivat melko alkukantaisia, joten jalostuksessa niihin käytettiin trakehneria ja täysiverisiä. Vuonna 1976 alettiin kiinnittää huomiota väritykseen. Silloin ponien ihanneväritys oli lehmänkirjava. Nykyisin rodun eläimet jaetaan värityksen mukaan: A tobianokirjavat ja B kaikki muut paitsi tiikerinkirjavat ja overot eli tobianokuviosta poikkeavat lehmänkirjavatselvennä. 1990-luvulla valtion omistamaselvennä jäi yksityisen omistajan käsiin, ja lewitzerit lähes katosivat puoliveristen tieltä. Niitä oli jäljellä vain 12, kun muutamat rodusta kiinnostuneet perustivat yhdistyksen jatkamaan sen kasvatusta. Nykyään rekisterissä on parisataa yksilöä, ja suosio on nousussa. Rotu tarvitsee kuitenkin suojelua ja jatkojalostusta.
Jalostus

Koska lewitzerejä on niin vähän, rekisteriin hyväksytään myös yksilöitä, joiden toinen vanhempi on lewitzer ja toinen saksalainen ratsuponi, connemara, newforestinponi, B-sektion welshponi, arabialainen, angloarabi, englannintäysiverinen tai tobianokirjava, alle 155 cm korkea hevonen.
Käyttö

Lewitzerit ovat voimakkaita ja kestäviä, joten niitä käytetään ratsuina sekä valjakko- ja työponeina. Ne ovat värityksensä vuoksi suosittuja erityisesti lastenratsuina. Rodusta on jalostettu kolme eri tyyppiä: lastenponi, kilpaponi ja vaunuponi.
Liberaali foorumi

| Liberaali foorumi> Liberales Forum |
| --- | --- |
  
Perustettu:  4. helmikuuta 1993
Lopetti:  25. tammikuuta 2014
Johto:   Angelika Mlinar 
Ideologia:  liberalismi, klassinen liberalismi, libertarismi
Kotisivu:  www.liberale.at
Infobox OKNimi-testi OK: 
Liberaali foorumi (saks. Liberales Forum, lyh. LIF) oli liberaali puolue Itävallassa. Puolue lakkautettiin tammikuussa 2014 kun se liitettiin uuteen NEOS-puolueeseen.
Puolueen perustivat 4. helmikuuta 1993 Itävallan Vapauspuolueessa FPÖ:ssä vähemmistöön jääneet ja siitä eronneet liberaalit, mukaan lukien viisi Itävallan parlamentin jäsentä. Puolueen ensimmäiseksi puheenjohtajaksi valittiin Heide Schmidt, joka toimi Itävallan parlamentin 3. puhemiehenä vuoteen 1994 asti.
Eron taustalla olivat kasvavat erimielisyydet FPÖ:n liberaalisen ja nationalistisen siiven välillä. Puolueen entisen puheenjohtajan
Norbert Stegerin menetettyä asemansa Jörg Haiderille puolueen linja oli siirtynyt liberaalista
nationalistiseen suuntaan. Puolueen liberaalit saivat lopulta tarpeekseen, kun Haider käynnisti kansalaisadressin keruun siirtolaisia vastaan (niin sanottu "Österreich Zuerst Volksbegehren" eli "Itävalta ensin -kansanäänestys"), ja päättivät perustaa klassiseen liberalismiin perustuvan uuden puolueen.
Peruskirjansa mukaan Liberaali foorumi kannattaa liberalismia ja vapaata markkinataloutta. Sen tavoitteisiin kuuluvat mm. valtionyhtiöiden yksityistäminen, kannabiksen laillistaminen, homoseksuaalien tasa-arvo, kauppojen aukioloaikojen vapauttaminen sekä asevelvollisuuden korvaaminen ammattiarmeijalla.[lähde? ]
Liberaalin foorumin nykyinen puheenjohtaja on Alexander Zach. Puolue on Liberaalin internationaalin ja Euroopan liberaalidemokraattisen puolueen jäsen.
Vuoden 1994 parlamenttivaaleissa Liberaali foorumi sai 6,0 % äänistä ja 11 parlamenttipaikkaa, vuoden 1995 vaaleissa 5,5 % ja 10 paikkaa, vuoden 1999 vaaleissa 3,7 % äänistä jääden 4 % äänikynnyksen alle ja ilman paikkoja, ja vuoden 2002 vaaleissa 1,0 % jääden jälleen ilman paikkoja. Vuoden 2006 vaaleissa puolue ei asettanut omia ehdokkaita, mutta sen puheenjohtaja Alexander Zach valittiin parlamenttiin Itävallan sosiaalidemokraattisen puolueen listoilta.
Puolue ilmoitti asettavansa omia ehdokkaita vuoden 2008 parlamenttivaaleissa. Sen ehdokaslistan kärkiehdokkaana oli entinen puheenjohtaja Heide Schmidt. Liberaali foorumi tavoiteli pääsyä kolmen puolueen koalitioon, jossa ei olisi mukana FPÖ:tä tai BZÖ:tä. Se ei kuitenkaan ylittänyt äänikynnystä.
Parlamenttivaalien tulokset

| LIFin tulokset kansallisneuvoston vaaleissa  > Vuosi   | LIFin tulokset kansallisneuvoston vaaleissa  > Äänet prosentteina   | LIFin tulokset kansallisneuvoston vaaleissa  > Paikkoja   |
| --- | --- | --- |
| 2008  | 2,1 % (+2,1)   | 0 (-1)   |
| 2006  | ei osallistunut   | 1 (Alexander Zach sai paikan SPÖn listalla)  |
| 2002  | 0,98 % (-2,7)   | 0 (-)   |
| 1999  | 3,7 % (-1,8)   | 0 (-10)   |
| 1995  | 5,5 % (-0,5)   | 10 (-1)   |
| 1994  | 6,0 % (+6,0)   | 11 (+11)   |
Aiheesta muualla

Wikimedia Commonsissa on kuvia tai muita tiedostoja aiheesta .
Liberales Forum (Arkistoitu – Internet Archive)
Kamppailu-urheilu

Kamppailu-urheilu on urheilua, joka perustuu kilpailutarkoituksessa harjoitettuun, sääntöjen mukaisesti käytyyn kahden vastustajan väliseen kamppailuun eli vastustajan fyysiseen kukistamiseen. Kamppailu-urheilun ilmenemismuotoja ovat eri kamppailulajit, kuten paini, nyrkkeily, judo ja vapaaottelu, ja entisajan tapahtumista esimerkiksi keskiaikaiset turnajaiset.
Karia HM IV

HM IV (Helsingin Moottorivaunu, IV=Neljäs sarja) oli HKL:n raitiovaunusarja, joka oli linjaliikenteessä vuosina 1955–1985.
HM IV-luokan moottorivaunut rakensi suomalainen Karia. Vaunuja oli 30 ja niiden numerot olivat välillä 301–330. Pituus oli 13,5 m, leveys 2,3 m, korkeus 3,6 m ja omapaino 19,8 tonnia. Vaunujen lempini oli Ratti-Karia tai Mustangi. Viimeiset HM IV-vaunut poistuivat liikenteestä 1985.
Kampong Cham

Kampong Cham voi viitata muun muassa seuraaviin asioihin:
Kampong Cham, kaupunki Kampong Chamin maakunnassa, Kambodžassa
Kâmpóng Cham, maakunta Kambodžassa
Kampong Cham, piirikunta Kampong Chamin maakunnassa, Kambodžassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kampong Cham”, voi hakea sivunnimihaulla, laajalla sivunnimihaulla tai tekstihaulla.
Likinäköisyys

| Likinäköisyys |
| --- | --- |

Luokitus
ICD-10:  H52.1
ICD-9:  367.1
MedlinePlus:  001023
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Normaali näkymä.
Sama likinäköisenä (kameran linssit säädetty tuottamaan likinäköinen kuva).
Likinäköisyyden korjaaminen linssillä.
Likinäköisyys tai likitaittoisuus eli myopia on silmässä esiintyvä taittovika, joka korjataan koverilla linsseillä eli käyttämällä miinuslaseja. Likinäköinen henkilö ei näe kauas terävästi ilman laseja. Likitaittoisen silmän taittovoima on liian suuri suhteessa sen pituuteen. Syynä voi olla sarveiskalvon tai mykiön liiallinen kuperuus tai silmän liiallinen pituus. Murrosikäisen likitaittoisuus useimmin johtuu siitä, että silmä kasvaa pitemmäksi kuin sen polttoväli edellyttäisi. Keski-iän jälkeen ilmaantuva likitaittoisuus johtuu tavallisesti alkavan harmaakaihen aiheuttamasta mykiön taittovoiman lisääntymisestä. Äkillisen tai aaltoilevan likitaittoisuuden voivat aiheuttaa osmoottiseen tasapainoon vaikuttavat sairaudet, kuten diabetes ja myyräkuume. Sarveiskalvon kartiopullistuma aiheuttaa likitaittoisuutta suhteellisen nuorella iällä.
Ikänäkö voi korjata likitaittoisuutta

Kimmoisan mykiön taittovoiman täytyy lisääntyä, kun silmä mukautuu (akkommodaatio) katsomaan lähietäisyydelle. Iän myötä mykiön muovautuvuus vähenee. Ikänäköisyyden (presbyopia) vuoksi lukeminen ilman silmälaseja käy työlääksi ja lopulta mahdottomaksi. Ikänäköisyyden oireet – silmien väsyminen ja kirveleminen sekä näön sumeneminen lähityössä – ilmaantuvat 45 vuoden iässä. Lukuetäisyyden pidentäminen vähentää oireita. Ikänäköisyyden oireet lisääntyvät ja lähilisän voimakkuus kasvaa noin 65 vuoden ikään asti. Sopivasti likitaittoinen voi lukea ilman silmälaseja minkä hyvänsä ikäisenä. Taittovika voidaan korjata useimmin silmälaseilla, piilolinsseillä tai laserleikkauksella. Jos henkilö on likinäköinen, hän tarvitsee silmälasit, joissa on koverat linssit, kun taas kaukotaittoiset tarvitsevat kuperat linssit. Likinäköisillä ihmisillä kuva muodostuu verkkokalvon eteen, pitkänäköisillä taas verkkokalvon taakse.
Likinäköisyyden lääkehoitoa on yritetty monin eri valmistein. Toistaiseksi positiivisia tuloksia on saatu vain pieniannoksisilla atropiinitipoilla, mutta vaikutukset ovat vähäisiä ja vaikutusmekanismi epäselvä; isot annokset taas lamaavat mykiötä ja laajentavat mustuaista.
Ulkoilun ja lähityöskentelyn vaikutus likinäköisyyteen

Likinäköisten määrä vaihtelee alueittain, mutta se on maailmanlaajuisesti kasvussa. Esimerkiksi itäaasialaisista lapsista 70–90 prosenttia on likinäköisiä. Australialaisen tutkimuksen mukaan ulkonaolo kuitenkin vähentää lasten likinäköisyyttä. Aiemmin on oletettu, että likinäköisyyden lisääntyminen johtuu ahkerammasta opiskelusta ja enemmästä lukemisesta, sillä lukemisen myötä lapset keskittävät katseensa lähietäisyydelle. Uusi tutkimus kuitenkin tyrmää aiemman teorian. Tutkimukseen osallistui lähes 2 400 12-vuotiasta lasta. Tutkijat vertailivat likinäköisyyttä lukemiseen, tietokoneen käyttöön, urheiluun ja ulkona oleskeluun. Vain ulkoilulla oli tilastollisesti merkitystä. Enemmän ulkoilleet lapset olivat vähemmän likinäköisiä riippumatta siitä, kuinka pitkään he lukivat tai istuivat tietokoneen ääressä. Sisällä tapahtuva urheilu vaatii silmältä saman työmäärän kuin ulkonakin. Tästä huolimatta vain ulkona urheilleiden likinäköisyys väheni. Tästä tehtiin johtopäätös, että vahvalla päivänvalolla on merkitystä näkökykyyn. Valon tiedetään vaikuttavan verkkokalvoon kehittämällä aineita, joilla on merkitystä vuorokausirytmille. Tutkijat uskovat näiden aineiden vaikuttavan myös likinäköisyyteen. Toisaalta suurten väestötutkimusten perusteella 2000-luvulla on tehty johtopäätös, että myopia onkin maailmanlaajuinen epidemia ja varhainen koulunkäynti sekä pitkä opiskelun kesto olisivat yhteydessä likitaittoisuuden lisääntymiseen.
Matematiikka

Likinäköisellä on ongelmia nähdä tiettyä etäisyyttä kauemmas tarkasti. Tätä etäisyyttä kutsutaan kaukopisteeksi (eng. far point). Terve silmä puolestaan näkee äärettömän kauas. Näiden tietojen avulla ja ohuen linssin yhtälöä (katso Gaussin kuvauslaki) käyttämällä saadaan likinäköisyyden korjaavalle linssille taittovoimakkuus dioptereina (käänteismetreinä) seuraavanlaisella kaavalla
{\frac {1}{f}}={\frac {1}{s}}+{\frac {1}{s'}}
Äärettömän arvon vuoksi 1/s supistuu pois ja kaava muuntuu muotoon
{\frac {1}{f}}={\frac {1}{s'}}
Matematiikka > Esimerkki

Likinäköisen silmien kaukopiste on 2 m. Minkä taittovoiman linssit korjaavat likinäön?
{\frac {1}{\infty m}}+{\frac {1}{-2m}}={\frac {1}{-2m}}=-0,5m^{-1}=-0,5D
-0,5 diopterin (D) koverat linssit, eli 0,5 miinuslasit korjaavat likinäön.
Aiheesta muualla

Wikimedia Commonsissa on kuvia tai muita tiedostoja aiheesta .
Myopia Manual
Kaikki nämä sanat (kappale)

| ”Kaikki nämä sanat” Katri Ylander |
| --- | --- | --- |

Singlen tiedot
 Albumilta: Kaikki nämä sanat
 Julkaistu: 6. lokakuuta 2008 (digitaalinen)
 Tuottaja(t): Riku Mattila
 Tyylilaji: pop
 Kesto: 04.17
 Levy-yhtiö: SonyBMG
Katri Ylanderin muut singlet
| ”Unta” 2008 | ”Kaikki nämä sanat” 2008 | ”Maailman ihanin” 2009 |
”Kaikki nämä sanat” on Katri Ylanderin vuonna 2007 ilmestyneen toisen albumin nimikkokappale, joka julkaistiin myös albumin neljäntenä ja viimeisenä singlenä. Single lähetettiin radioihin syys-lokakuun vaihteessa ja digitaaliseen myyntiin se tuli 6. lokakuuta 2008.
Kappaleet

Kaikki nämä sanat 4:17
Listasijoitukset

| Lista | Paras sijoitus |
| --- | --- |
Suomen virallinen latauslista: -
Suomen virallinen singlelista: -

Katri Ylander
| --- | --- |
Studioalbumit:   Katri Ylander  Kaikki nämä sanat  Valvojat  Uusi maa  Yhteisii unelmii  Mosaiikki 
Kokoelmat:   Maailman ihanimmat  Parhaat 
Singlet:   ”Onko vielä aikaa?” (promosingle)  ”Mansikkamäki” (promosingle)  ”Vuorollaan”  ”Aamuaurinkoon”  ”Valehdellaan”  ”Välitunnilla”  ”Unta”  ”Kaikki nämä sanat”  ”Maailman ihanin”  ”Nyt””Valvojat”  ”Irrallaan”  ”Naamiot”  ”Oodi”  ”Onni” (promosingle)  ”Sinä pärjäät”  ”Sano mulle jotain kaunista”  ”Ilosta”  ”Ikuiset aikeet”  ”Älä kysy miks”  ”Jos tänään kuolen” (feat. Disco)  ”Jouluilta”  ”Täydellinen mulle”  ”Autio talo”  ”Koditon” (Antti Ketonen & Katri Ylander)  ”Hautaan asti”  ”Yksi sydän” (DJ Oku Luukkainen feat. Katri Ylander)  ”Kun me hajotaan” 
Musiikkivideot:   Onko vielä aikaa?  Mansikkamäki  Valehdellaan  Välitunnilla  Sirkus  Nyt  Oodi  Sinä pärjäät 
Muuta:  Diskografia
Karianne Bjellånes

Karianne Gåsland Bjellånes (s. 9. elokuuta 1986) on norjalainen maastohiihtäjä.
Bjellånes kilpaili maailmancupissa ensimmäisen kerran Drammenin sprintissä maaliskuussa 2007. Paras maailmancupin sijoitus hänellä on viides sija Canmoren ja Drammenin perinteisen hiihtotavan sprinttikisoista kaudelta 2009–2010. Alle 23-vuotiaiden MM-kisoissa tammikuussa 2009 hän voitti kultaa perinteisen hiihtotavan sprintissä. Bjellånes edustaa Henning Skilag -seuraa.
Les Ailes de la colombe

| Les Ailes de la colombe |
| --- | --- |

Ohjaaja:  Benoît Jacquot
Käsikirjoittaja:   Benoît Jacquot (myös sovitus)  Florence Delay (sovitus) 
Perustuu:  Henry Jamesin romaaniin The Wings of the Dove (1902)
Tuottaja:  Maurice Bernart
Säveltäjä:  Philippe Sarde
Kuvaaja:  Ennio Guarnieri
Leikkaaja:  Dominique Auvray
Pääosat:   Isabelle Huppert  Dominique Sanda  Michele Placido 
Valmistustiedot
Valmistusmaa:  Ranska
Tuotantoyhtiö:   Prospectacle  S.F.P.C.  France 3 Cinéma  Polytel Italianational  Gaumont 
Levittäjä:  Gaumont
Ensi-ilta:   1981-5-66. toukokuuta 1981 (Ranska)  
Kesto:  95 minuuttia
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Les Ailes de la colombe (kansainvälisesti The Wings of the Dove) on vuonna 1981 ensi-iltansa saanut Benoît Jacquotin ohjaama ja käsikirjoittama ranskalainen romanttinen draamaelokuva, jonka pääosissa ovat Isabelle Huppert, Dominique Sanda ja Michele Placido. Elokuva perustuu löyhästi Henry Jamesin romaaniin The Wings of the Dove (1902), jonka pohjalta Benoît Jacquot ja Florence Delay sovittivat elokuvan käsikirjoituksen. Les Ailes de la colomben tuottajana oli Maurice Bernart.
Les Ailes de la colombe sai ensi-iltansa Ranskassa 6. toukokuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 288 700 katsojaa.
Juoni

Les Ailes de la colombe sijoittuu Venetsiaan. Prostituoitu Catherine Croy (Dominique Sanda) järjestää rakastajansa Sandron (Michele Placido) avioliittoon kuolevan miljonäärin, Marien (Isabelle Huppert), kanssa, jotta rakastavaiset saavat varastettua Marien jättiperinnön itselleen.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Marie   |
|  Dominique Sanda  | … |  Catherine Croy   |
|  Michele Placido  | … |  Sandro   |
|  Loleh Bellon  | … |  Suzanne Berger   |
|  Gérard Falconetti  | … |  Marc   |
|  Françoise Christophe  | … |  Marcin äiti   |
|  Paul Le Person  | … |  Catherinen isä   |
|  Odile Michel  | … |  Catherinen sisar   |
|  Jean Sorel  | … |  Lukirsh   |
Aiheesta muualla

Les Ailes de la colombe Internet Movie Databasessa (englanniksi)
Les Ailes de la colombe AllMoviessa. (englanniksi)
Les Ailes de la colombe AlloCinéssä (ranskaksi)
Les Ailes de la colombe UniFrancessa (ranskaksi)
Live Intrusion

| Live Intrusion Slayer |
| --- | --- | --- |

DVD-julkaisun tiedot
 Äänitetty : Mesa Amphitheater, Arizona,  12. maaliskuuta 1995
 Julkaistu: 31. lokakuuta 1995 (VHS) 17. elokuuta 2010 (DVD)
 Tuottaja(t): Rick Rubin, Phil Tuckett, Tom Araya, Kerry King, Rick Sales, Kate Miller, Mark Didia
 Ohjaaja: Phil Tuckett
 Tyylilaji: thrash metal
 Kesto: 01.03.33
 Levy-yhtiö: American Visuals
Slayerin muut julkaisut
|   | Live Intrusion 1995 | War at the Warfield 2003 |
Live Intrusion on yhdysvaltalaisen thrash metal -yhtye Slayerin VHS ja DVD julkaisu, joka julkaistiin vuonna 1995 VHS:nä ja DVD:nä vuonna 2003 levymerkillä American Visuals.
Kappaleet

Raining Blood – 04.23
Killing Fields – 03.56
War Ensemble – 04.51
At Dawn They Sleep – 05.03
Divine Intervention – 05.33
Dittohead – 02.50
Captor of Sin – 03.21
213 – 04.51
South of Heaven – 04.58
Sex, Murder, Art – 01.50
Mandatory Suicide – 04.03
Angel of Death – 04.50
Hell Awaits – 04.53
Witching Hour – 02.54 (Venom -cover)
Chemical Warfare – 05.17
Kokoonpano

Tom Araya – basso, laulu
Jeff Hanneman – kitara
Kerry King – kitara
Paul Bostaph – rummut
Aiheesta muualla

Albumi Live Intrusion Encyclopaedia Metallum -sivustolla (englanniksi)
Live Intrusion discogs.com -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Live Intrusion
Käännös suomeksi
Li Na

| Li Na> 李娜 |
| --- | --- |

Henkilötiedot
Syntynyt: 26. helmikuuta 1982 (ikä 42)
Kansalaisuus:   Kiina
Tennispelaaja
Pituus:  172 cm
Paino:  65 kg
Kätisyys:  oikea
Ammattilaisena:  1999–2014
Palkintorahat:  16 709 074 USD
Kaksinpeli
Paras sijoitus:  2. (17.2.2014)
Turnausvoittoja:  9
Voitot/tappiot:  503–188
Grand Slam -turnauksissa
Australian avoimet:  voitto (2014)
Ranskan avoimet:  voitto (2011)
Wimbledon:  puolivälierät (2006, 2010, 2013)
Yhdysvaltain avoimet:  puolivälierät (2009)
Nelinpeli
Paras sijoitus:  54. (28.8.2006)
Turnausvoittoja:  2
Voitot/tappiot:  121–50
Aiheesta muualla
ITF
WTA
Li Na (kiin. 李娜; s. 26. helmikuuta 1982 Wuhan, Hubei) on kiinalainen tennispelaaja. Hänen korkein sijoituksensa kaksinpelin maailmanlistalla oli toinen sija, jonka hän saavutti 17. helmikuuta 2014. Li voitti Ranskan avoimet vuonna 2011 sekä Australian avoimet 2014.
Kaksin- ja nelinpelit yhteenlaskettuina hän saavutti 11 WTA-turnausvoittoa. Kaksinpelin WTA-turnauksen hän voitti lokakuussa 2004 Kantonissa, tammikuussa 2008 Australian Gold Coastissa, kesäkuussa 2010 Ison-Britannian Birminghamissa, tammikuussa 2011 Australian Sydneyssä, Ranskan avoimissa 2011, Cincinnatissa 2012, Shenzhenissä 2013, Shenzhenissä 2014 sekä Australian avoimissa 2014. Nelinpelin WTA-turnauksen hän voitti kesäkuussa 2000 Taškentissa parinaan Ting Li ja kesäkuussa 2006 Birminghamissa parinaan Jelena Janković.
Li Na kilpaili kaikissa neljässä Grand Slam -turnauksessa, saavuttaen yhden mestaruuden lisäksi yhden finaalipaikan ja neljä puolivälieräpaikkaa. Wimbledonissa 2006 hän voitti ensimmäisellä kierroksella Virginie Razzanon ja toisella kierroksella Meilen Tun, molemmat kahdessa erässä. Kolmannella kierroksella hän voitti viidenneksi turnauksessa sijoitetun Svetlana Kuznetsovan eräluvuin 3–6, 6–2, 6–3 ja neljännellä kierroksella kymmenenneksi sijoitetun Nicole Vaidišován lukemin 4–6, 6–1, 6–3. Puolivälierissä hän hävisi toiseksi sijoitetulle Kim Clijstersille luvuin 4–6, 5–7. Yhdysvaltain avoimissa 2009 Li voitti kahdessa erässä niin Ioana Raluca Olarun, Michelle Larcher de Briton, Marija Kirilenkon kuin Francesca Schiavonenkin, mutta hävisi kilpakentille parin vuoden tauon jälkeen palanneelle Kim Clijstersille puolivälierissä lukemin 2–6, 4–6. Wimbledonissa 2010 hän kukisti Chanelle Scheepersin, Kurumi Naran, Anastasia Rodionovan ja Agnieszka Radwańskan suoraan kahdessa erässä, kunnes hävisi puolivälierissä Serena Williamsille 5–7, 3–6. Australian avoimissa 2011 hän pääsi ensimmäisen kerran Grand Slamin finaaliin, mutta hävisi kolmieräisen ottelun Kim Clijstersille. Ranskan avoimissa 2011 hän pääsi toisen kerran Grand Slam -turnauksen finaaliin, ja voitti tällä kertaa finaalissa Francesca Schiavonen. Hänestä tuli ensimmäinen kiinalainen ja samalla aasialainen Grand Slam -turnauksen voittaja kaksinpelissä.
Wimbledonissa 2013 Li eteni puolivälieriin, jossa hävisi Agnieszka Radwańskalle.
Li voitti Australian avoimet 2014 kukistamalla finaalissa Dominika Cibulkován.
Lin ura päättyi kesän 2014 jälkeen loukkaantumisten vuoksi.
Muuta

Yhdeksänvuotiaaksi asti Li Na harrasti sulkapallon pelaamista, mutta vaihtoi lajin tennikseen. Häntä valmentaa tanskalainen Michael Mortensen. Li Na on naimisissa Jiang Shanin kanssa, he menivät naimisiin 27. tammikuuta 2006.
WTA-turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 3. lokakuuta 2004 | Kanton, Kiina | Kova |  Martina Suchá | 6–3, 6–4 |
| 2. | 5. tammikuuta 2008 | Gold Coast, Australia | Kova |  Viktoryja Azarenka | 4–6, 6–3, 6–4 |
| 3. | 13. kesäkuuta 2010 | Birmingham, Iso-Britannia | Ruoho |  Marija Šarapova | 7–5, 6–1 |
| 4. | 14. tammikuuta 2011 | Sydney, Australia | Kova |  Kim Clijsters | 7–6(3), 6–3 |
| 5. | 4. kesäkuuta 2011 | Pariisi, Ranska | Massa |  Francesca Schiavone | 6–4, 7–6(0) |
| 6. | 19. elokuuta 2012 | Cincinnati, Yhdysvallat | Kova |  Angelique Kerber | 1–6, 6–3, 6–1 |
| 7. | 6. tammikuuta 2013 | Shenzhen, Kiina | Kova |  Klára Zakopalová | 6–3, 1–6, 7–5 |
| 8. | 4. tammikuuta 2014 | Shenzhen, Kiina | Kova |  Peng Shuai | 6–4, 7–5 |
| 9. | 25. tammikuuta 2014 | Melbourne, Australia | Kova |  Dominika Cibulková | 7–6(7–3), 6–0 |
Aiheesta muualla

Li Na WTA:n sivuilla (englanniksi)
Wikimedia Commonsissa on kuvia tai muita tiedostoja aiheesta .
Kari Øyre Slind

| Kari Øyre Slind> Henkilötiedot |
| --- | --- |
Syntynyt: 22. lokakuuta 1991 (ikä 32)
Uran tiedot
Seura:  Oppdal IL
Laji:  maastohiihto 
Maailmancup
Kaudet:  2010–
Paras sijoitus:  4
 Tietolaatikko päivitetty 31. joulukuuta 2018 
Kari Øyre Slind (s. 22. lokakuuta 1991) on norjalainen maastohiihtäjä, joka edustaa Oppdal IL -seuraa. Hänen isosiskonsa Astrid ja Silje Øyre Slind ovat myös maastohiihtäjiä.
Junioreiden MM-kilpailuissa Slind on saavuttanut viestikultaa sekä Hinterzartenissa 2010 että Otepäässä 2011. Lisäksi hänellä on hopeaa Otepään sprintistä ja viiden kilometrin vapaan kilpailusta sekä pronssia Hinterzartenin sprintistä. Alle 23-vuotiaiden MM-kilpailuissa Liberecissä 2013 hän saavutti pronssia 15 kilometrin yhdistelmäkilpailussa.
Maastohiihdon maailmancupissa Slind kilpaili ensimmäisen kerran Drammenissa maaliskuussa 2010 sijoittuen perinteisen hiihtotavan sprintissä 36:nneksi. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2010 sijoituttuaan 22:nneksi. Toisen kerran hän saavutti saman sijoituksen Drammenin vapaan hiihtotavan sprintissä helmikuussa 2011. Kymmenen parhaan joukkoon hän sijoittui ensimmäisen kerran oltuaan viides Davosin 15 kilometrin vapaan hiihtotavan kilpailussa joulukuussa 2015. Parhaimmillaan hän on ollut neljäs Ski Tour Canadaan kuuluneessa 10 kilometrin vapaan hiihtotavan kilpailussa Canmoressa maaliskuussa 2016.
Karbamaatit

Karbamaattien yhteinen rakenne.
Karbamaatit ovat karbamiinihaposta (NH2COOH) johdettuja orgaanisia yhdisteitä. Karbamaatti, karbamaattiesteri ja karbamiinihapot ovat orgaanisessa synteesissä läheisesti toisiinsa liittyviä funktionaalisia ryhmiä. Karbamaattiestereitä nimitetään myös uretaaneiksi.
Karbamaatteja käytetään monipuolisesti muun muassa lääketieteessä ja hyönteismyrkkyinä.
Karbamaatit ovat koliiniesteraasi-inhibiittoreita eli ne heikentävät hermosoluissa toimivan koliiniesteraasin toimintaa. Karbamaatit eivät rikastu vaan ne hajoavat helposti. Torjunta-aineina karbamaatteja pidetään hieman turvallisempina verrattuna organofosfaatteihin, koska ensimmäisten myrkytysoireiden ja tappavan annoksen väli on pidempi.
Karbamaatteja

Aldikarbi (C7H14N2O2S), CAS-numero 116-06-3
Karbaryyli (C12H11NO2), CAS-numero 63-25-2
Karisoprodoli (C12H24N2O4), CAS-numero 78-44-4
Metyylikarbamaatti (C2H5NO2), CAS-numero 598-55-0
Etyylikarbamaatti (C3H7NO2), CAS-numero 51-79-6
Propyylikarbamaatti (C4H9NO2), CAS-numero 627-12-3
Butyylikarbamaatti (C5H11NO2), CAS-numero 592-35-8
Pentyylikarbamaatti (C6H13NO2), CAS-numero 638-42-6
Heksyylikarbamaatti (C7H15NO2), CAS-numero 2114-20-7
Heptyylikarbamaatti (C8H17NO2), CAS-numero 4248-20-8
Oktyylikarbamaatti (C9H19NO2), CAS-numero 2029-64-3
Nonyylikarbamaatti (C10H21NO2), CAS-numero 6319-49-9
Dekyylikarbamaatti (C11H23NO2), CAS-numero 39819-61-9
Bentsyylikarbamaatti (C8H9NO2), CAS-numero 621-84-1